Divelopmen Ofisa Blong Yuth mo Spot long Shefa Provinsol Gavman, George Kalo hemi voisem konsen long bihaf blong Shefa Provinsol Gavman Kaonsel (SPGK) long wei we i lukim ofisol risal blong medal tally blong National Games i no kam aot iet.
Kalo hemi talem se hemi no hapi long unofisol risal from long assessment blong hem unofisoli Team Shefa hemi kat 12 gold, 12 Silver mo 5 Bronze.
Semtaem hemi talem se, “Long bihaf blong Shefa Provinsol Gavman mi wantem kongratulatem every disaplin mo every athletes mo olgeta Ofisol we oli kamaot long Shefa mo olgeta we oli kamaot long olgeta nara provins blong save givim heart blong olgeta blong representem Shefa Provins long 2016 Luganville/Sanma National Games long Santo.
“Mi wantem tekem janis ya long bihaf blong Shefa Provinsol gavman blong talem bigfala tankio long family blo yu blo save sapotem yu mo even allawem yu blo representem Shefa Provins wetem heart blo yu.”
Kalo hemi gohed blong acknowledgem tu bigfala wok blo team Shefa Taskfos Komiti blong priperem mo mekem i posibol blong save kat wan team blong representem Shefa provins long National Games.
Kalo i wantem talem wan spesel tankio tu i go long pablik blong save soem sapot tru long olgeta fundraising.
I gat wan moa bigfala tankio long bihaf blong Shefa provincial government we help blong olgeta nao hemi pleiem bigfala role long patisipesen blong team Shefa long Games.
Olgeta sponsa ia i gat:
MP Toara Daniel
MP Ephraim Kalsakau
Former MP Willie Jimmy Tapangararua
Aku Dinh
Mrs Moana
Digicel Vanuatu LTD
Telecom Vanuatu LTD
Tmel Butchery
ABM
Wong Store
Vanuatu Beverage
CM Store
LDB Fisheries Market
Traverso Butchery
“Olsem ofisa blong Spots long SPGK, mi wantem acknowledgem SPGK, SG blo Shefa Provins, President mo kabinet blo Shefa Provinsol kaonsel, olgeta honourable kaonsela, Dipatmen blong Faenans mo olgeta staff blong SPGK long Financial assistance blong mekem patisipesen blong Team Shefa i posibol,” Kalo i talem.
“Mi tekem janis ya blo wishim everiwan Happy mo Prosperous Niu Yia 2017.”
tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn lus_Latn eng_Latn jav_Latn mri_Latn sun_Latn sun_Latn kab_Latn dyu_Latn zho_Hant crh_Latn nno_Latn eng_Latn vec_Latn tpi_Latn quy_Latn